เป็นประจำเดือนตั้งแต่วันที่ 23/10/2562 จนถึงวันนี้ประจำเดือนยังไม่หาย และก็มาเยอะทุกวัน อย่างงี้จะเป็นโรคอะไรไหมคะ หรือว่าที่ประจำเดือนมาเยอะ เพราะน้ำหนักตัวที่มากเกิน
สวัสดีค่ะ หากประจำเดือนมาตั้งแต่วันที่ 23 ต.ค. จนถึงวันนี้ วันที่ 10 พ.ย.ยังไม่หาย ถือว่ามีประจำเดือนมานานผิดปกติ โดยอาจไม่ใช่ประจำเดือน แต่เป็นเลือดที่เกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ท้องนอกมดลูก ครรภ์ไข่ปลาอุก เป็นต้น แต่มักจะมีอาการปวดท้องนอยร่วมด้วย2. มีการอักเสบติดเชื้อในโพรงมดลูก มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ เยื่อบุโพรงมดลูกเจริญผิดที่ มะเร็งเยื่อบุโพรงมดลูก มะเร็งปากมดลูก เป็นต้น4. การทำงานผลิตฮอรโมนของรังไข่ผิดปกติ5. มีโรคในระบบอื่นๆ เช่น มีภาวะเกร็ดเลือดต่ำ เกร็ดเลือดทำงานผิดปกติ ภาวะไทรอยด์ฮอร์โมนผิดปกติ เป็นต้น6. จากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูก่อน หากตรวจไม่พบ และเลือดยังคงไม่หยุดไหล แนะนำควรไปพบสูติ-นรีแพทย์ เพื่อตรวจหาสาเหตุและรักษา ไม่ควรปล่อยไว้ เพราะอาจทำให้เกิดภาวะโลหิตจางตามมาได้ค่ะ